Priekšlikums EIROPAS PARLAMENTA UN PADOMES REGULA ar ko atceļ Padomes Regulu (EK) Nr. 1342/2007 par dažu tādu ierobežojumu pārvaldību, kuri attiecas uz noteiktu tērauda izstrādājumu importu no Krievijas Federācijas /* COM/2011/0715 galīgā redakcija - 2011/0315 (COD) */





PASKAIDROJUMA RAKSTS Konkrētu tērauda izstrādājumu tirdzniecību starp Eiropas Savienību un Krievijas Federāciju reglamentē nolīgums, kurā ir noteiktas arī Krievijas Federācijas izcelsmes tērauda importa kvotas Eiropas Savienībā. Nolīguma 10. panta 4. punktā paredzēts, ka līdz ar Krievijas Federācijas pievienošanos Pasaules Tirdzniecības organizācijai nolīgums zaudē spēku un kvotas atceļ. Tādējādi šajā priekšlikumā paredzēts atcelt Padomes Regulu (EK) Nr. 1342/2007, ar kuru īsteno šo nolīgumu Eiropas Savienībā, un šis priekšlikums stāsies spēkā datumā, kurā Krievijas Federācija kļūs par Pasaules Tirdzniecības organizācijas locekli. 2011/0315 (COD) Priekšlikums EIROPAS PARLAMENTA UN PADOMES REGULA ar ko atceļ Padomes Regulu (EK) Nr. 1342/2007 par dažu tādu ierobežojumu pārvaldību, kuri attiecas uz noteiktu tērauda izstrādājumu importu no Krievijas Federācijas EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 207. pantu, ņemot vērā Eiropas Komisijas priekšlikumu, pēc tiesību akta projekta nosūtīšanas valstu parlamentiem, saskaņā ar parasto likumdošanas procedūru, tā kā: (1) Partnerības un sadarbības nolīgums, ar ko izveido partnerību starp Eiropas Kopienām un to dalībvalstīm, no vienas puses, un Krievijas Federāciju, no otras puses[1], turpmāk — “PSN”, stājās spēkā 1997. gada 1. decembrī. (2) PSN 21. panta 1. punktā paredzēts, ka tirdzniecību ar konkrētiem tērauda izstrādājumiem reglamentē minētā nolīguma III sadaļa, izņemot tās 15. pantu, un noteikumi nolīgumā par kvantitatīvo režīmu. (3) Eiropas Kopiena un Krievijas Federācijas valdība 2007. gada 26. oktobrī noslēdza šādu nolīgumu par tirdzniecību ar dažiem tērauda izstrādājumiem[2], turpmāk — “nolīgums”. (4) Lai īstenotu nolīgumu, Padome 2007. gada 22. oktobrī pieņēma Regulu (EK) Nr. 1342/2007 par dažu tādu ierobežojumu pārvaldību, kuri attiecas uz noteiktu tērauda izstrādājumu importu no Krievijas Federācijas[3]. (5) Saskaņā ar nolīgumu, ja Krievijas Federācija pievienojas Pasaules Tirdzniecības organizācijai pirms šā nolīguma termiņa beigām, nolīgums un ar to saistītie kvantitatīvie ierobežojumi zaudē spēku tās pievienošanās datumā. (6) Datumā, kad Krievijas Federācija kļūs par Pasaules Tirdzniecība organizācijas locekli, regula, lai īstenotu nolīgumu, vairs nebūs vajadzīga. Tāpēc no tā paša datuma ir jāatceļ Regula (EK) Nr. 1342/2007, IR PIEŅĒMUŠI ŠO REGULU. 1. pants Ar šo atceļ Regulu (EK) Nr. 1342/2007. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Tā stājas spēkā datumā, kurā Krievijas Federācija pievienojas Pasaules Tirdzniecības organizācijai. Komisija publicē paziņojumu par to Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] OV L 327, 28.11.1997., 3. lpp. [2] OV L 300, 17.11.2007., 52. lpp. [3] OJ L 300, 17.11.2007., 1. lpp.